alibayram/wikipedia-40-langs huggingface dataset:
38

38 (тридесет и осма) година е обикновена година, започваща в сряда по юлианския календар.

Събития

В Римската империя 
 Втора година от принципата на Гай Цезар Германик Калигула (37-41 г.)
 Консули на Римската империя са Марк Аквила Юлиан и Публий Ноний Аспренат.
 Суфектконсули стават Сервий Азиний Целер и Секст Ноний Квинтилиан.
 Александрийски погром в Римската империя.
 Преторианският префект Макрон е избран за следващ префект на Египет, но скоро е арестуван и принуден да се самоубие заедно със съпругата си Ения Трасила.
 Друзила, сестра на императора, умира. Калигула я обожествява (23 септември) и се отдава на ексцентрично поведение по време на посещение в Кампания. Той построява мост от лодки през залива на Бая, за да може да язди кон върху него по време на празненства.
 Калигула се жени за Лолия Павлина.
 Префектът на Египет Авъл Авилий Флак e арестуван, върнат в Италия и наказан със заточение.
 Стах става втори епископ на Византион.
 Започва строителството на акведуктите Анио Новус и Аква Клавдия.

В Тракия 
 На трона на клиентското на Рим одриско царство се възкачва Реметалк III, който управлва заедно с Питодора II.

Родени 
 Луций Калпурний Пизон Фруги Лициниан, римски сенатор († 69 г.)

Починали 
 10 юни – Друзила, римска матрона (родена 18 г.)
 Артабан II, владетел на Партия от династията на Арсакидите
 Реметалк II, одриски цар
 Квинт Невий Корд Суторий Макрон, командир на преторианската гвардия (роден 21 г. пр.н.е.)
 Марк Юний Силан, римски политик и зет на император Калигула (роден 28 г. пр.н.е.)
 Гай Рубелий Бланд, римски политик

Източници
37

37 (тридесет и седма) година е обикновена година, започваща във вторник по юлианския календар.

Събития

В Римската империя 
 Двадесет и четвърта (последна) година от принципата на Тиберий Юлий Цезар Август (14 – 37 г.).
 Консули стават Гней Ацероний Прокул и Гай Петроний Понтий Нигрин.
 Император Тиберий посещава Кампания, но здравето му се влошава бързо. След като се настанява в бивша вила на Лукул в Мизенум, той се разболява тежко и на 16 март умира.
 Гай Цезар Германик е приветстван като принцепс веднага след смъртта на Тиберий. На 18 март Сенатът приветсва Калигула като единствен принцепс въпреки завещанието на Тиберий, според което за сънаследници са обявени Гай Цезар и Тиберий Гемел. На 28 март сенаторите провеждат заседание, на което официално потвърждават новия император и анулират завещанието на Тиберий под претекст, че при съставянето на последната си воля той е бил невменяем.
 Калигула изплаща всички суми обещани в завещанието на Тиберий, като на преторианците дава двойно – по 1000 сестерций на човек вместо завещаните 500.
 Калигула осиновява Гемел като свой наследник и го обявява за princeps iuventutis (принцепс на младежите).
 Антония Младша, баба на императора, получава всички привилегии и почести, с които се е ползвала Ливия Друзила, съпругата на император Август, включително титлата августа, която обаче тя отказва. Скоро след това, на 1 май, Антония умира.
 Месец септември се преименува (временно) в германик, в чест на бащата на императора.
 1 юли – чичото на императора Клавдий става за първи път суфектконсул заедно със самия Калигула.
 През есента Калигула заболява тежко от болест, която може да е засегнала психичното му здраве.
 Осветен е храма на Божествения Август.
 Сватба и развод на Калигула с Ливия Орестила.
 Към края на годината (или в началото на следващата) Тиберий Гемел е принуден да се самоубие или е убит.

В Комагена 
 Калигула възстановява сина на последния комагенски цар Антиох като клиентски владел на Комагена след двадесет години пряко римско управление.

В Юдея 
 Калигула дава на Ирод Агрипа I земите, които до 34 г. са управлявани от чичо му Ирод Филип.

Родени 
 15 декември – Нерон, римски император († 68 г.)
 Йосиф Флавий, античен еврейски историк и писател († 100 г.)

Починали 
 16 март – Тиберий, римски император (роден 42 г. пр.н.е.)
 1 май – Антония Младша, дъщеря на Марк Антоний и Октавия, майка на император Клавдий и баба на император Калигула (родена 36 г. пр.н.е.)
 Тиберий Гемел, внук на император Тиберий (роден 19 г.)
 Марбод, вожд на маркоманите (роден 30 г. пр.н.е.)

Източници
36

36 (тридесет и шеста) година е високосна година, започваща в неделя по юлианския календар.

Събития

В Римската империя 
 Двадесет и трета година от принципата на Тиберий Юлий Цезар Август (14 – 37 г.).
 Секст Папиний Алений и Квинт Плавций са консули.
 Гай Ветий Руф и Марк Порций Катон са суфектконсули.
 Пилат Понтийски e извикан от Юдея обратно в Рим.
 В Рим голям пожар бушува на Авентинския хълм. Част от Циркус Максимус е опожарена, но веднага са предприети ремонтни работи, които възстановяват сградата.

В Партия 
 Тириад III, който скоро е завзел престола на Партия с помощта на управителя на Сирия Луций Вителий, се оказва неспособен да го задържи. Изоставен от важни провинциални управители, които се обръщат към стария цар, Тириад е прогонен от Артабан II, който си възвръща властта.

Родени

Починали 
 Емилия Лепида, дъщеря на Марк Емилий Лепид и съпруга на Друз Цезар
 Гай Сулпиций Галба, римски политик, брат на император Галба
 Квинт Юний Блез, римски политик
 Кос Корнелий Лентул, римски политик (роден 35 г. пр.н.е.)
 Трасил, философ, астролог и съветник на император Тиберий
 Юния Клавдила, първата съпруга на Гай Цезар Германик

Източници
35

35 (тридесет и пета) година е обикновена година, започваща в събота по юлианския календар.

Събития

В Римската империя 
 Двадесет и втора година от принципата на Тиберий Юлий Цезар Август (14 – 37 г.).
 Гай Цестий Гал и Марк Сервилий Нониан са консули.
 Децим Валерий Азиатик и Авъл Габиний Секунд са суфектконсули.
 Луций Вителий е управител на провинция Сирия.

В Азия 
 Въстание в град Селевкия на река Тигър против партския цар Артабан II. Въстаналите подкрепят претендента за партския престол Тириад, който е изпратен от римския император Тиберий срещу Артабан и е обявен за цар под името Тиридат III.
 Междувременно Тиберий изпраща в Армения ивериеца Митридат, който с помощта на войници, изпратени от брат му Фарсман I (цар на Иверия), овладява престола на тази държава, а поставения скоро преди това владетел с партски произход Аршак е убит.

Родени 
 Квинтилиан, прочут римски учител по реторика († 96)
 ок. 35: Рубелий Плавт, римски политик († 62)

Починали 
 Аршак, син на Артабан II и цар на Армения
 Гай Попей Сабин, римски политик

Източници
34

34 (тридесет и четвърта) година е обикновена година, започваща в петък по юлианския календар.

Събития

В Римската империя 
 Двадесет и първа година от принципата на Тиберий Юлий Цезар Август (14 – 37 г.).
 Павел Фабий Персик и Луций Вителий са консули.
 Квинт Марций Барей Соран и Тит Рустий Нумий Гал са суфектконсули.

В Юдея 
 След смъртта на тетрарха Ирод Филип неговите земи, които са разположени на изток от река Йoрдан са присъединени към Юдея.

В Армения 
 Умира Арташес III, който е клиентски цар на Рим. Скоро след това партският цар Артабан II слага на арменския престол своя син Аршак и заплашва с война римляните.

Родени 
 4 декември – Авъл Персий Флак, римски сатирик († 62)
 Мариамна – дъщеря на Ирод Агрипа I († 65)

Починали 
 Арташес III – арменски цар
 Ирод Филип – син на Ирод Велики и тетрарх на Итурея, Батанея, Трахонитида и Ауран
 Луций Антоний – римски политик, внук на Марк Антоний (роден 20 г. пр.н.е.)
 Мамерк Емилий Скавър – римски политик
 Свети Стефан – първият християнски мъченик

Източници
33

33 (тридесет и трета) година е обикновена година, започваща в четвъртък по юлианския календар.

Събития

В Римската империя 
 Двадесета година от принципата на Тиберий Юлий Цезар Август (14 – 37 г.).
 Галба (по-късно император) и Луций Корнелий Сула Феликс са консули на Римската империя.
 Луций Салвий Отон и Гай Октавий Ленат са суфектконсули.
 Брак на Калигула и Юния Клавдила, дъщеря на Марк Силан.
 Брак на Луций Касий Лонгин и Юлия Друзила.
 Брак на Марк Виниций и Юлия Ливила.
 Финансова криза в държавата. Император Тиберий отпуска заем от 100 милиона сестерции на частни банки, които да осигурят безлихвени заеми на нуждаещите се и в отговор на паниката, предизвикана от появилата се необходимост много длъжници да продават имуществото при изнудвачески условия наложени от заемодателите.
 Образуване на първата църква – общество на последователите на Иисус Христос.

Християнство 
 3 април, Възкресение Христово – вероятна дата на Разпъването на кръст на Исус Христос от Пилат Понтийски в Иерусалим
 12 септември – слънчево затъмнение, видимо и в Израел

Родени 
 Рубелий Плавт – († 62 г.), син на Гай Рубелий Бланд и Юлия, конкурент на император Нерон
 ок. 33 г. Марк Антоний Прим – римски политик († сл. 81)

Починали 
 Питодорида – понтийска царица
 Друз Цезар – (* 7), син на Германик
 18 октомври – Агрипина Старша (* 14 пр.н.е.), съпруга на Германик
 Марк Емилий Лепид – римски политик
 Мунация Планцина – римска благородничка
 Гай Азиний Гал – римски политик (* 41 пр.н.е.)
 Луций Елий Ламия – римски политик
 Марк Кокцей Нерва – римски юрист
 Иисус от Назарет (възможни години на смъртта 30/31)

Източници
32

32 (тридесет и втора) година е високосна година, започваща във вторник по юлианския календар.

Събития

В Римската империя 
 Деветнайсета година от принципата на Тиберий Юлий Цезар Август (14 – 37 г.).
 Гней Домиций Ахенобарб и Луций Арунций Камил Скрибониан – са консули.
 Авъл Вителий e суфектконсул.
 Авъл Авилий Флак е назначен за префект на Египет.
 Осветен е храмът на Бел в Палмира.

Родени 
 Бан Гу, китайски историк († 92)
 28 април – Отон, римски император († 69)

Починали 
 Антония Старша – (* 39 пр.н.е.), дъщеря на Марк Антоний и Октавия Младша, баба на император Нерон
 Луций Калпурний Пизон Понтифекс – римски политик (* 48 пр.н.е.)
 Касий Север – римски оратор
 Децим Хатерий Агрипа – римски политик
 Луций Калпурний Бибул – римски политик

Източници
31

31 (тридесет и първа) година е обикновена година, започваща в понеделник по юлианския календар.

Събития

В Римската империя 
 Осемнайсета година от принципата на Тиберий Юлий Цезар Август (14 – 37 г.).
 Тиберий и Луций Елий Сеян (5-и път) – са консули на Римската империя
 Фауст Корнелий Сула, Секст Тедий Валерий Катул, Публий Мемий Регул и Луций Фулциний Трион – са суфектконсули.
 Луций Елий Сеян – е свален от службата командир на преторианската гвардия, осъден на смърт и екзекутиран, след като Тиберий получава тайно писмо от Антония Млада, в което се разкриват истинските му намерения и вероятната му роля в отравянето на Друз Юлий Цезар в съучастие с Ливила.
 Ливила е арестувана и поверена на майка си Антония Младата, като скоро се самоубива или е оставена да умре от глад.
 Невий Суторий Макрон – става преториански префект.

Родени 
 Попея Сабина – втората съпруга на император Нерон († 65)
 Гней Арий Антонин – римски политик, сенатор и поет († 97)

Починали 
 Ливила – римска матрона, съпруга на Друз Младши († 14 септември 23)
 Нерон Цезар – римски политик (* 6 г.)
 Велей Патеркул – древноримски историк
 18 октомври: Луций Елий Сеян – римски политик, преториански префект (* 20 пр.н.е.)
 ок. 31 г.: Юда Галилеански – юдейски бунтовник (* между 7 и 4 пр.н.е.)
 ок. 31 г.: Гай Петроний – римски политик (* 18 пр.н.е.)

Източници
30

30 (тридесета) година е обикновена година, започваща в неделя по юлианския календар. Според китайския календар е година на тигъра.

Събития

В Римската империя 
 Седемнайсета година от принципата на Тиберий Юлий Цезар Август (14 – 37 г.).
 Консули на Римската империя са Марк Виниций и Луций Касий Лонгин.
 Суфектконсули стават Луций Невий Сурдин и Гай Касий Лонгин.
 По нареждане на император Тиберий Друз Цезар е арестуван, само година след изпращането в изгнание на майка му Агрипина Стара и по-големия му брат Нерон Цезар, като Сенатът го обявява за обществен враг.
 Нерон Цезар се самоубива или е убит от агенти на Сеян по време на заточението си на остров Понца.
 В близост до храма на Венера Прародителка на Юлиевия форум е издигната колосална статуя на Тиберий, която е спонсорирана от 14 градове в Мала Азия, пострадали тежко от земетресения и получили помощ от императора през 17, 23 и 29 година.

В Юдея 
 7 април (Пасха) – по-вероятната година на Разпъването на кръст на Исус Христос от Пилат Понтийски в Иерусалим; Другата дата е 3 април 33 г.

Култура 
 Във Верона е построен голям амфитеатър, който е запазен.

Родени 
 8 ноември – Нерва, римски император († 98)
 Попея Сабина – римска императрица († 85)
 Марк Улпий Траян – сенатор и баща на император Траян († 100)
 Квинт Петилий Цериал – римски сенатор и военачалник, зет на император Веспасиан
 Клавдия Антония – дъщеря на император Клавдий († 65)
 Квинт Петилий Цериал – римски сенатор и военачалник

Починали 
 Юда Искариотски
 30 или 33: Исус Христос – * ок. 4 г. пр.н.е., починал на 33 години
 Св. Йоан Кръстител – известен и като Св. Йоан Предтеча
 Нерон Цезар, най-възрастният син на Германик и Агрипина Старша и приеман за вероятен наследник на Тиберий (* 6 г.)

Бележки

Източници
29

29 (двадесет и девета) година е обикновена година, започваща в събота по юлианския календар.

Събития

В Римската империя 
 Шестнайсета година от принципата на Тиберий Юлий Цезар Август (14 – 37 г.).
 Консули на Римската империя са Гай Фуфий Гемин и Луций Рубелий Гемин.
 Суфектконсули стават Авъл Плавций и Луций Ноний Аспренат.
 Агрипина Старша и нейният най-голям син Нерон Цезар са обвинени от император Тиберий, чрез писмо до Сената от остров Капри, в надменност и разврат. Двамата са наказани с изпращане в изгнание – Агрипина на остров Пандатерия, а Нерон на Понца.

 На 24 ноември има слънчево затъмнение, виждащо се и в Израел.

Родени

Починали 
 Ливия, съпруга на Август и майка на император Тиберий (родена 58 пр.н.е.)

 около 29 г. (според Библията) – Св. Йоан Кръстител

Източници
28

28 (двадесет и осма) година е високосна година, започваща в четвъртък по юлианския календар.

Събития

В Римската империя 
 Петнайсета година от принципата на Тиберий Юлий Цезар Август (14 – 37 г.).
 Консули на Римската империя са Гай Апий Юний Силан и Публий Силий Нерва.
 Суфектконсули стават Луций Антисций Вет и Квинт Юний Блез.
 Племето фризи въстава срещу римляните. Управителят на Долна Германия Луций Апроний изпраща войска, която да овладее ситуацията. Римляните понасят жертви и военните действия не са довършени, което позволява земите на север от делтата на река Рейн, които десетилетия преди това са завладени от Нерон Клавдий Друз, да останат извън директен римски контрол.
 Император Тиберий урежда Агрипина Млада, дъщеря на Германик, да се омъжи за Гней Домиций Ахенобарб.

В Юдея 
 Според Евангелито от Лука в петнайсетата година от управлението на император Тиберий, Йоан Кръстител започва да проповядва, което е последвано и от първите проповеди на Исус Христос. Въпреки това по-вероятно е това да се е случило в началото на следващата 29 г.

Родени 
 Береника, дъщеря на Ирод Агрипа I († 79 г.)

Починали 
 Юлия Младша, римска матрона и внучка на император Октавиан Август (* 19 г. пр.н.е.)

Източници
27

27 (двадесет и седма) година е обикновена година, започваща в сряда по юлианския календар.

Събития

В Римската империя 
 Четиринайсета година от принципата на Тиберий Юлий Цезар Август (14 – 37 г.).
 Консули на Римската империя са Луций Калпурний Пизон и Марк Лициний Крас Фруги.
 Суфектконсули стават Публий Корнелий Лентул и Гай Салустий Крисп Пасиен.
 Хиляди зрители загиват (над 20 хил. според Светоний) или получават наранявания при срутването на зле построен амфитеатър в град Фидена.
 Публий Квинтилий Вар Младши, син на Клавдия Пулхра, е подложен на съдебен процес за обида на императора от Гней Домиций Афер и Публий Корнелий Долабела. Вероятно това е пореден опит за злепоставяне на приятелите на Агрипина Стара.
 Хълмът Целий в Рим е опустошен от голям пожар.

Родени 
 Ирод Агрипа II, цар на римската провинция Юдея († ок. 93 г.)
 Петроний, древноримски автор и бележит сатирик († 66 г.)

Починали

Източници
26

26 (двадесет и шеста) година е обикновена година, започваща във вторник по юлианския календар.

Събития

В Римската империя 
 Тринайсета година от принципата на Тиберий Юлий Цезар Август (14 – 37 г.).
 Консули на Римската империя са Гней Корнелий Лентул Гетулик и Гай Калвизий Сабин.
 Суфектконсули стават Луций Юний Силан и Гай Велей Тутор.
 Клавдия Пулхра, праплеменница на император Август, е съдена по обвинения, повдигнати от Гней Домиций Афер, включващи опит да отрови Тиберий, магьосничество срещу императора и прелюбодеяние. Поради това Агрипина Стара обвинява Тиберий в гонения срещу роднините на Август.
 Император Тиберий напуска Рим, за да се установи на остров Капри.
 Пилат Понтийски става префект на Юдея.

В Тракия 
 Въвеждането на военна повинност от страна на римляните предизвиква въстание, което е потушено след намесата на римски войски.

Родени

Починали 
 Марк Азиний Агрипа, римски политик
 Клавдия Пулхра, римска аристократка

Източници
25

25 (двадесет и пета) година е обикновена година, започваща в понеделник по юлианския календар.

Събития

В Римската империя 
 Дванайсета година от принципата на Тиберий Юлий Цезар Август (14 – 37 г.).
 Консули на Римската империя са Кос Корнелий Лентул и Марк Азиний Агрипа.
 Суфектконсул става Гай Петроний.
 Историкът Авъл Кремуций Корд е съден по обвинения за хвалебствия на Брут и Касий в издадената негова история на гражданските войни. Той е осъден на смърт, а книгите му са изгорени.
 Император Тиберий не позволява в Далечна Испания да бъдe издигнат храм, в който той и майка му Ливия да бъдат почитани подобно на Август.
 Предложението на Сеян да се ожени за Ливила, вдовица на сина на императора Друз, е отхвърлено.

Родени 
 Гай Юлий Цивилис, водач на батавското въстание
 Силий Италик, римски сенатор и епически поет († 101 г.)

Починали 
 Авъл Кремуций Корд, римски историк
 Луций Домиций Ахенобарб, римски сенатор и дядо на император Нерон
 Гней Корнелий Лентул Авгур, римски политик

Източници
24

24 (двадесет и четвърта) година е високосна година, започваща в събота по юлианския календар.

Събития

В Римската империя 
 Единайсета година от принципата на Тиберий Юлий Цезар Август (14 – 37 г.).
 Консули на Римската империя са Сервий Корнелий Цетег и Луций Виселий Варон.
 Суфектконсули стават Гай Калпурний Авиола и Публий Корнелий Лентул Сципион.
 Такфаринат е окончателно победен от проконсула на провинция Африка Публий Корнелий Долабела и убит.
 В района на Брундизий е разкрита подготовката на робски бунт с водач Тит Куртизий. Бунтът е осуетен с бързи арести и екзекуции.

Родени

Починали 
 Страбон, древногръцки историк и философ (роден 64 г. пр.н.е.)
 Луций Калпурний Пизон Авгур, римски политик и сенатор
 Марк Плавций Силван, римски политик и претор през тази година
 Гай Силий Авъл Цецина Ларг, римски политик и сенатор
 Такфаринат, нумидийски вожд на берберите, бунтовник против римската зависимост

Източници
23

23 (двадесет и трета) година е обикновена година, започваща в петък по юлианския календар.

Събития

В Римската империя 
 Десета година от принципата на Тиберий Юлий Цезар Август (14 – 37 г.).
 Консули на Римската империя са Гай Азиний Полион и Гай Антисций Вет.
 Суфектконсул става Гай Стертиний Максим.
 Император Тиберий обмисля, но изоставя идеята да обиколи провинциите.
 Синът и наследник на Тиберий, Друз умира неочаквано.

В Африка 
 Юба II е наследен от сина си Птолемей като цар на Мавретания.

Родени 
 Плиний Стари, древноримски учен († 79 г.)

Починали 
 14 септември – Юлий Цезар Друз, римски военачалник и консул (роден 13 г. пр.н.е.)
 6 октомври – Уан Ман, китайски император (роден 45 г. пр.н.е.)
 Юба II, цар на Мавретания (роден 52 г. пр.н.е.)
 Луцилий Лонг, римски политик

Източници
22

22 (двадесет и втора) година е обикновена година, започваща в четвъртък по юлианския календар.

Събития

В Римската империя 
 Девета година от принципата на Тиберий Юлий Цезар Август (14 – 37 г.).
 Консули на Римската империя са Децим Хатерий Агрипа и Гай Сулпиций Галба.
 Юлий Цезар Друз, син и наследник на император Тиберий, получава трибунска власт (tribunicia potestas).
 Гай Юний Силан е съден по обвинения за злоупотреби и присвояне на пари, докато е бил управител на провинция Азия. Сенатът го осъжда на изгнание и конфискува по-голямата част от имуществото му.
 Марк Емилий Лепид реставрира на свои разноски базилика Емилия.

Родени

Починали 
 Юния Терция, видна римлянка
 Гай Атей Капитон, римски юрист (роден 38 г. пр.н.е.)

Източници
21

21 (двадесет и първа) година е обикновена година, започваща в сряда по юлианския календар.

Събития

В Римската империя 
 Осма година от принципата на Тиберий Юлий Цезар Август (14-37 г.)
 Консули на Римската империя са Тиберий (4-ти път) и Друз Юлий Цезар (2-ри път).
 Театърът на Помпей е засегнат тежко от пожар. Император Тиберий започва възстановяването му. По същото време Сенатът нарежда в театъра да бъде поставена бронзова статуя на преторианския префект Луций Елий Сеян.
 В Рим започва изграждането на преторианските казарми, т.нар. Кастра претория, коeто продължава две години.

В римска Галия 
 Едуите вдигат въстание в Галия под предводителството на Юлий Флор и Юлий Сакровир. Бунтът е потушен от управителят на Горна Германия Гай Силий, който разбива бунтовниците при Августодонум, след което Сакровир и други техни лидери се самоубиват.

В Тракия 
 Цар Реметалк II e обсаден във Филипопол от въстанали одриси и други тракийски племена. Това предизвиква нова намеса на римляните, които изпращат войски да потушат въстанието в клиентското им царство.

Родени

Починали 
 Арминий, вожд на херуските (роден 17 г. пр.н.е.)
 Публий Сулпиций Квириний, римски управител на Сирия, извършил преброяване на населението в Юдея, описано в Новия завет (роден 45 г. пр.н.е.)
 Корнелий Сула Феликс, римски политик и сенатор

Източници
20

20 (двадесета) година е високосна година, започваща в понеделник по юлианския календар.

Събития

В Римската империя 
 Седма година от принципата на Тиберий Юлий Цезар Август (14-37 г.).
 Консули на Римската империя са Марк Валерий Месала Барбат и Марк Аврелий Кота Максим Месалин.
 Пред Сената се състои съдебен процес срещу бившия управител на Сирия, Гней Калпурний Пизон по обвинения за отравяне на Германик и предизвикване на бунт в армията. Един ден след официалното начало на процеса Пизон се самоубива като оставя писмо, в което заявява лоялността си към държавата и обвинява враговете си в конспирация. Жена му Мунация Планцина е оневинена, а имуществото им не е конфискувано.
 28 май – Друз, който след смъртта на Германик става официален наследник на баща си Тиберий, празнува овация за успешното си командване в Илирия.

Родени

Починали 
 Гней Калпурний Пизон, римски политик (роден ок. 43 г. пр.н.е.)
 Випсания Агрипина, дъщеря на Марк Випсаний Агрипа и Помпония Цецилия Атика и първа съпруга на император Тиберий (родена 36 г. пр.н.е.)
 Луций Волузий Сатурнин, римски политик (роден ок. 60 г. пр.н.е.)
 Клавдий Друз, първото дете на бъдещия император Клавдий (роден ок. 16 г.)
 Гай Вибий Постум, римски политик (роден 35 г. пр.н.е.)
 Марк Верий Флак, римски граматик и учител (роден ок. 55 г. пр.н.е.)

Източници
19

19 (деветнайсета) година е обикновена година, започваща в неделя по юлианския календар.

Събития

В Римската империя 
 Шеста година от принципата на Тиберий Юлий Цезар Август (14-37 г.)
 Консули на Римската империя са Марк Юний Силан Торкват и Луций Норбан Балб.
 Суфектконсул става Публий Петроний.
 Главнокомандващият източните провинции Германик се завръща в Сирия след посещение в Египет, което довежда до нови кавги с управителя на провинцията Гней Калпурний Пизон. Пизон е освободен от поста си, но междувременно Германик се разболява тежко и умира.
 Пизон прави опит да се завърне на поста си, но е обвинен от своите съперници, че заедно със съпругата си Мунация Планцина са отровили Германик. Двамата са принудени да потеглят за Рим, където да бъдат съдени пред Сената и императора.
 Агрипина и нейните деца се завръщат в Италия, носейки урната с пепелта на починалия Германик. По пътя те са посрещани с всеобщи демонстрации на съчувствие и траур.
 Наредено е Германик да получи посмъртни почести, включително издигане на множество статуи и арки в негова чест – в Циркус Фламиниус на обществени разноски е издигната мраморна арка, а на форума на Август са построени две нови арки, по една от двете страни на храма на Марс Отмъстител, посветени съответно на Друз и Германик.
 Вонон I се опитва да избяга от Киликия, но е убит от един от войниците, натоварени да го охраняват.

Родени 
 10 октомври – Тиберий Гемел, внук на император Тиберий († 38)

Починали 
 10 октомври – Германик, римски военачалник и законен наследник на император Тиберий (роден 15 г. пр.н.е.)
 Вонон I, владетел на Партия

Източници
18

18 (осемнайсета) година е обикновена година, започваща в събота по юлианския календар.

Събития

В Римската империя 
 Пета година от принципата на Тиберий Юлий Цезар Август (14-37 г.)
 Консули на Римската империя са Тиберий (3-ти път) и Германик (2-ри път).
 Суфектконсули стават Луций Сей Туберон, Марк Ливиней Регул, Марк Випстан Гал и Гай Рубелий Бланд.
 Германик поема длъжността на консул в Никополис и заминава на изток заедно с по-голямата част от семейството си. След като се установява в Сирия, той повежда част от подчинените си войски в Армения, за да коронова и утвърди като тамошен цар Арташес III.
 Квинт Вераний, който е приближен на Германик, е назначен за първи управител на новата провинция Кападокия.
 Отношенията между Германик и назначения да го съветва Гней Калпурний Пизон, който е управител на Сирия, са обтегнати от взаимни обвинения. Пизон открито критикува формалния си началник, че е приел корона, макар и само почетна, от партска посланическа делегация, а Германик от своя страна го обвинява, че не е изпратил обещаните допълнителни войски за мисията в Армения.

В Германия 
 Вожда Марбод е прогонен от Катуалда и въстаналите маркомани. Той търси убежище при римляните и е задържан в Равена, защото император Тиберий разчита да го използва като удoбен инструмент срещу новия вожд на маркоманите, ако той се окаже враждебно настроен към империята.

В Тракия 
 Раскупорис II, цар на западната част на тракийското царство, детронира и арестува своя племенник Котис III, който владее източната част. Бидейки владетел-клиент на Рим, Раскупор се оправдава за стореното пред императора с мним заговор срещу него. Тиберий му нарежда да предаде племенника си на пропретора на Мизия Латиний Пандуза. Вместо това Котис е убит, а Раскупор съден в Рим и наказан с изгнание в Александрия.
 Тракийското царство отново е разделено като едната половина е поверена на Реметалк II (син на Раскупор), а другата на малолетните деца на Котис, за чиито регент е назначен бившия претор Тит Требелен.

Родени 
 Юлия Ливила, дъщеря на Германик и Агрипина Старата († 42 г.)

Починали 
 Ирод Архелай, етнарх на Самария, Юдея, Идумея (роден 23 г. пр.н.е.)
 Улей, шанюй на хунну

Източници
17

17 (седемнайсета) година е обикновена година, започваща в петък по юлианския календар.

Събития

В Римската империя 

 Четвърта година от принципата на Тиберий Юлий Цезар Август (14-37 г.)
 Консули на Римската империя са Луций Помпоний Флак и Гай Цецилий Руф. През тази година суфектконсули стават Гай Вибий Марс и Луций Волузей Прокул.
 26 май – Германик празнува триумф за победите си над всички германски племена на запад от река Елба.
 След смъртта на привикания в Рим цар Архелай неговото царство Кападокия е анексирано от римската държава и превърнато в едноименна провинция.
 След смъртта на цар Антиох III, император Тиберий анексира царство Комагена като част от провинция Сирия.
 Германик е изпратен от Тиберий в източните провинции на империята с imperium maius (по-голяма власт от тази на управителите на провинциите), за да надзирава инкорпорирането на Кападокия, да ревизира финансовата администрация на Палмира и да огледа щетите нанесени от силно земетресение на няколко градове в Мала Азия.
 Гней Калпурний Пизон е назначен от Тиберий за легат на Сирия с идеята да съветва и помага на Германик.
 Такфаринат вдига въстание срещу римската власт в Нумидия, но проконсулът на провинция Африка Марк Фурий Камил успява да му нанесе много тежко поражение, за което е награден с ornamenta triumphalia (триумфални почести и знаци, но без триумфална процесия). Въпреки това Такфаринат намира подкрепа и сили, за да продължи въстанието.
 18 октомври – осветен е възстановения храм на Янус на Форум Боариум.

В Германия 
 Избухва война между херуските на Арминий и маркоманите на Марбод. Вожда на маркоманите е победен и неуспешно търси римска помощ.

Родени

Починали 
 Овидий, древноримски писател (роден 43 г. пр.н.е.)
 Тит Ливий, древноримски историк (роден 59 г. пр.н.е.)
 Хигин, латински автор (роден 64 г. пр.н.е.)
 Архелай, цар на Кападокия
 Антиох III, цар на Комагена

Източници
16

16 (шестнайсета) година е високосна година, започваща в сряда по юлианския календар.

Събития

В Римската империя 
 Трета година от принципата на Тиберий Юлий Цезар Август (14-37 г.)
 Консули на Римската империя са Сизена Статилий Тавър и Луций Скрибоний Либон. През тази година суфектконсули стават Публий Помпоний Грецин и Гай Вибий Руф.
 Управителят на провинция Сирия Квинт Цецилий Метел Критски Силан принуждава арменския цар Вонон (бивш цар на Партия) да се яви и остане при него, за да запази мира с партите, които заплашват да нахлуят в Армения.
 Германик повежда нов наказателен поход в Германия. Той използва кораби, за да нападне германското крайбрежие и след като си пробива път към вътрешността разбива племената ръководени от вожда Арминий в битка при река Везер. Това му позволява да продължи настъплението си и да спечели втора битка в близост до територията на херуските.
 Вероятно към месец август Германик, доволен от постигнатото, започва да оттегля силите си като качва основната част от войската си отново на кораби. На връщане част от флота е разпръснат или унищожен поради силна буря, което окуражава германите и принуждава римския командир да извърши още нападения срещу тях.
 Въпреки постигнатите успехи и желанието му да продължи кампанията през следващата година, Германик е отзован от император Тиберий.
 Преторът Марк Скрибоний Либон Друз, правнук на Помпей Велики и праплеменник на Скрибония, е подложен на процес за държавна измяна, но се самоубива преди произнасянето на присъдата.
 Тъй като сред приложените доказателства срещу Скрибоний Либон са сведения, че се е консултирал с астролози, Тиберий и Сенатът издават два декрета. Първия постановява прогонването на астролозите и магьосниците от Рим и Италия, а втория установява смъртно наказание за неримските граждани и изпращане в изгнание на римските граждани, които продължат да извършват такава дейност.
 На Римския форум е издигната Арката на Тиберий в чест на връщането на римските щандарти от Германик, загубени по време на битката в Тевтобургската гора.

Родени 
 16 септември – Друзила, дъщеря на Германик и Агрипина Старша

Починали 
 Скрибония, втората съпруга на император Октавиан Август и майка на Юлия Старша
 13 септември – Марк Скрибоний Либон Друз, римски сенатор

Източници
15

15 (петнайсета) година е обикновена година, започваща във вторник по юлианския календар.

Събития

В Римската империя 

 Втора година от принципата на Тиберий Юлий Цезар Август (14-37 г.)
 Консули на Римската империя са Юлий Цезар Друз и Гай Норбан Флак. След средата на годината суфектконсул става Марк Юний Силан.
 Германик ръководи успешни походи отвъд река Рейн в Германия.
 10 март – Тиберий става понтифекс максимус.
 Тиберий отказва титлата „Баща на отечеството“.
 В отговор на обвинения за злоупотреби и корупция провинциите Ахая и Македония са превърнати от сенатски в императорски.
 Луций Елий Сеян става единствен префект на преторианската гвардия след като баща му Луций Сей Страбон е назначен от императора за префeкт на Египет.

Родени 
 24 септември – Вителий, римски император († 69 г.)
 6 ноември – Агрипина Младша, римска императрица, съпруга на император Клавдий и майка на император Нерон († 59 г.)
 Аполоний Тиански, древногръцки философ, неопитагореец († 100 г.)

Починали 
 Луций Сей Страбон, преториански префект (роден 46 г. пр.н.е.)
 Секст Проперций, римски елегически поет (роден 50 г. пр.н.е.)

Източници
14

14 (четиринайсета) година е обикновена година, започваща в понеделник по юлианския календар.

Събития

В Римската империя 
 Последна година от принципата (27 г. пр.н.е.–14 г.) на Октавиан Август.
 Консули на Римската империя са Секст Помпей и Секст Апулей.
 Провежда се преброяване, което установява 4 937 000 римски граждани.
 Римският сенат забранява на мъжете да носят копринени дрехи.
 Германик заминава да поеме командването на войските по река Рейн. Скоро съпругата и децата му се присъединяват към него, а на малкия Гай Цезар войниците дават прозивището Калигула.
 19 август – в Нола умира първият римски император Октавиан Август.
 Единственият останал жив внук на Август, Агрипа Постум е убит.
 Септември:
 Завещанието на Август е прочетено публично, той е погребан с държавни почести, а пепелта му е поствена за съхранение в построения от него мавзолей.
 17 септември – провежда се заседание на Сената, на което е прието Август да бъде обожествен и да получи съответните божествени почести, включително и свой храм в Рим.
 Тиберий официално е потвърден като нов прицепс и получава титлата Август. Начало на неговия принципат (14 – 37 г.).
 Избухват брожения в рейнските и панонските легиони, които са бързо потушени от Германик и Друз.
 Единствената дъщеря на Август, Юлия, умира в Региум по време на своето изгнание заради разврат, след като се подлага на глад.

Родени 
 Марк Юний Силан, римски политик († 54 г.)
 Луций Вергиний Руф, римски военачалник и политик († 97 г.)

Починали 
 Агрипа Постум, осиновен син на Октавиан Август
 19 август – Октавиан Август, римски император
 Юлия Старша, дъщеря на император Август (родена 39 г. пр.н.е.)

Източници
13

13 (тринайсета) година е обикновена година, започваща в неделя по юлианския календар.

Събития

В Римската империя 
 Консули са Гай Силий Авъл Цецина Ларг и Луций Мунаций Планк (консул 13 г.).
 Властта и пълномощията на Август са подновени за последен път.
 Тиберий получава подновяване на трибунската си власт (tribunicia potestas) за още десет години, както и за първи път върховна проконсулска власт (imperium proconsulare maius) равна на тази, държана от Август.
 Германик получава проконсулска власт (imperium proconsulare).
 3 април – Август запечатва последния вариант на завещанието си, според което след смъртта му две трети от имуществото му е оставено на Тиберий, една трета на Ливия, а Агрипа Постум не е споменат.

Родени

Починали 
 Уджулю, шанюй на хунну

Източници
11

11 (единайсета) година е обикновена година, започваща в четвъртък по юлианския календар.

Събития

В Римската империя 
 Консули са Маний Емилий Лепид и Тит Статилий Тавър.
 Суфектконсул става Луций Касий Лонгин.
 Тиберий прекосява заедно с Германик река Рейн и действа внимателно без да се опитва да спечели за постоянно контрола над територията за Рим, а вражеските племена избягват да влизат в бой с него.

Родени

Починали

Източници
10

10 (десета) година е обикновена година, започваща в сряда по юлианския календар.

Събития

В Римската империя 

 Консули са Публий Корнелий Долабела и Гай Юний Силан.
 Суфектконсули стават Сервий Корнелий Лентул Малугиненсис и Квинт Юний Блез.
 16 януари – Тиберий освещава в свое име и в това на починалия негов брат Друз възстановения от него храм на Конкордия.
 Консулите изграждат Арка на Долабела и Силан.
 Около тази година или в десетилетието след нея е изработена Gemma Augustea.

В Партия 
 На трона се възкачва цар Артабан II

В Китай 
 Император Уан Ман създава държавна служба, която отпуска заеми при фиксирана лихва и регулира цените на храните и тъканите, поддържайки стоков резерв, с който да се намесва на пазара. Той въвежда също данъци върху необработените земи и хората, отказващи да работят, и за пръв път в китайската история въвежда подоходен данък, чийто размер е 10%.

Родени 
 Павел, християнски апостол
 Тиберий Юлий Александър, романизиран евреин, еквически управител и военачалник († 70 г. пр.н.е.)
 Херон, древногръцки изобретател, физик и математик († 75 г. пр.н.е.)

Починали 
 Марк Антисций Лабеон, римски юрист
 Саломе I, единствената сестра на Ирод Велики (родена 65 г. пр.н.е.)
 Стратон II, последен цар на Индо-гръцкото царство

Източници
9

9 (девета) година е обикновена година, започваща във вторник по юлианския календар.

Събития

В Римската империя 
 Консули са Гай Попей Сабин и Квинт Сулпиций Камерин.
 Суфектконсули стават Квинт Попей Секундус и Марк Папий Мутил.
 Панонското въстание е потушено.
 Приет е Lex Papia Poppaea, който цели да укрепи брачната институция чрез мерки за насърчаване на ергените, вдовиците, вдовците и неженените и т.н. да сключат брак и предоставяне на парични поощрения за хора с големи семейства.
 Септември: Битка в Тевтобургската гора. Три римски легиона предвождани от Квинтилий Вар са напълно унищожени, а контролът над териториите на изток от река Рейн е загубен.
 Тиберий е изпратен спешно да подсигури отбраната по Рейн.

Родени 
 17 ноември – Веспасиан, римски император († 79)

Починали 
 Марк Целий – центурион в XVIII легион (* 45 пр.н.е.)
 Публий Квинтилий Вар, легат на Магна Германия (* 47 или 46 пр.н.е.)

Източници
8

8 (осма) година е високосна година, започваща в неделя по юлианския календар.

Събития 
 Марк Фурий Камил и Секст Ноний Квинтилиан са консули на Римската империя.
 Суфектконсули стават Луций Апроний и Авъл Вибий Хабит.
 Римската империя сключва мирен договор с германските маркомани под Марбод. Така те стават клиентелско царство.
 Юлия Младша, внучката на импретор Август е изгонена заради аферата ѝ със сенатор Децим Юний Силан на остров Тремити. Годежът между нейната дъщеря Емилия Лепида и Т. Клавдий Нерон Германик („Клавдий“) се разваля. Клавдий се сгодява с Ливия Медулина, дъщеря на консула М. Фурий Камил. Тя умира обаче преди сватбата.
 3 август: Тиберий Цезар Август побеждава въстаналите далматимци в провинция Илирикум.
 Есента: П. Овидий Назон, известен като Овидий, е изгонен лично от импретор Август и без решение на Сената в Томис (Tomoi), провинция Мизия (днес Кюстенджа). Там започва да пише поетически писма (Tristia).

Родени 
 Тит Флавий Сабин, римски политик († 69)

Починали 
 Марк Валерий Месала Корвин, римски военачалник и писател (* 64 пр.н.е.)
 7/8: Динамия, царица на Боспорското царство (* 63 пр.н.е.)
 ок. 8: Дионисий Халикарнаски, римски ретор, писател и истортик (* 54 пр.н.е.)
7

7 (седма) година е обикновена година, започваща в събота по юлианския календар.

Събития 
 Панонското въстание против Римската империя се разраства и в Далмация и Илирия.
 Херуският Арминий се връща обратно в Магна Германия.
 Император Октавиан Август изпраща своя последен жив внук Агрипа Постум на заточение на остров Елба.
 В Рим се въвежда „Praefectus Annonae“ за снабдяването със зърно.

Родени 
 Друз Цезар, син на Германик († 33)

Починали 
 Глафира, принцеса на Кападокия (* 35 пр.н.е.)
6

6 (шеста) година е обикновена година, започваща в петък по юлианския календар.

Събития 
 Пролет: Римската империя започва поход против германските маркомани в днешна Бохемия.
 Късна пролет: Панонско въстание с водач Марбод.
 Тиберий потушава въстанията в Далмация и Панония. (6 – 9 г.)
 Корсика и Сардиния стават императорски провинции.
 Легат Публий Сулпиций Квириний провежда в римските провинции Сирия и Юдея преброяване на населението.

Родени 
 Нерон Цезар, римски политик († 30)
 Луцилий Младши, римски конник и поет

Починали 
 Ород III, цар на Партия
 Клеопатра Селена II, царица на Мавретания (* 40 пр.н.е.)
5

5 (пета) година е обикновена година, започваща в четвъртък по юлианския календар.

Събития 
 Германик се жени за Юлия Випсания Аргипина, внучка на император Октавиан Август.
 Създаване на градска полиция (cohortes urbanae) в Рим.
 Гръкът Страбон отрича движението на Земята.

Родени 
 Юлия Друза Цезарис – дъщеря на Т. Друз Юлий Цезар и Ливила († 43)

Починали 
 Гай Азиний Полион – римски политик и автор
4

4 (четвърта) година е високосна година, започваща във вторник или обикновена година, започваща в сряда.

Събития 
 21 февруари: Гай Цезар, наследник на императора, е ранен в Армения. Той умира по пътя за Рим.
 26 юни: След смъртта на двамата осиновени синове Луций Цезар и Гай Цезар, император Август осиновява доведения си син, 42-годишния Тиберий Клавдий Нерон („Тиберий“). Той осиновява 19-годишния Нерон Клавдий Германик („Германик“).

Родени

Починали 
 Гай Цезар – внук на Октавиан Август (* 20 пр.н.е.)
 Теренция – съпруга на Цицерон (* 98 пр.н.е.)
3

3 (трета) година е обикновена година, започваща в понеделник или вторник.

Събития

Римска империя 

 Четвърто продължение на imperium proconsulare на Октавиан Август за още 10 години.
 Август осиновява своя внук Гай Цезар.
 Луций Елий Ламия и Марк Валерий Месала Месалин са консули на Рим.

Магна Германия 
 Маркоманският княз Марбод обединява хермундурите, квадите, лангобардите и семноните със своето царство в Тюрингия.

Родени

Починали
2

2 (втора) година е обикновена година, започваща в неделя или понеделник.

Събития 
 На Тиберий е разрешено след развода му от Юлия (дъщерята на Октавиан Август) да се върне като гражданин в Рим.
 Фраат V и Гай Цезар Агрипа се срещат на Ефрат. Армения става клиентска държава.
 Муса Партска, царица на Партското царство се омъжва за сина си Фраат V.
 В Китай се състои първото народно преброяване – 57 милиона души.

Родени

Починали 
 Луций Юлий Цезар Випсаниан, осиновен син на Август (* 17 пр.н.е.)
 Марк Лолий, римски политик
1

1 (първа) година е невисокосна година, започваща в понеделник по григорианския календар. Първа година и съответно първи век показват началото на новата ера (съкратено „н.е.“). Преди 1 (първа) година от н.е. е 1 година преди н.е. (и 1 век пр.н.е.), защото няма нулева година и нулев век.

Събития

В Римската империя 

 Тиберий, по заповед на Октавиан Август, започва потушаване на въстанията в Германия (от 1 до 5 година).
 Гай Цезар и Луций Емилий Павел са назначени за консули в Римската империя.
 Гай Цезар се жени за Ливила, дъщеря на Антония Младша и Друз Старши, племенница на Тиберий.
 Публий Сулпиций Квириний става главен съветник на Гай Цезар в Армения. Гней Домиций Ахенобарб, чийто баща Луций Домиций Ахенобарб е консул през 16 година пр.н.е., участва в бойните действия в тогавашна Армения.
 Коприната се появява в Рим.

В Азия 
 Цяо-пинг от династията Хан става император на Китай.

Родени 
 Секст Афраний Бур, римски военачалник, префект на преторианската гвардия († 62 г.) 
 Корнелия Лентула знатна римлянка от рода Корнелии († 39 г.)

Починали 
 Гай Антисций Вет, римски сенатор и консул (р. ок. 40 пр.н.е.)

Източници
Жътва

Жътвата е селскостопанска кампания по прибирането на зърнените култури.

История 
В началото цялата дейност по прибиране на реколтата се извършва ръчно. Житните стебла се отрязват посредством сърп или коса и се връзват на снопове. Следва операцията вършитба, при която се отделя зърното от класа.

През 19 век се появяват механизираните жътварки, които в началото са задвижвани от животинска тяга. Много по-късно се появяват и такива, задвижвани от двигатели с вътрешно горене. Те постепенно биват усъвършенствани и връзването на снопи става механизирано с т. нар. сноповръзвачка. Изобретени са също и вършачките, които заместват трудоемкото вършеене чрез тъпчене. Те се транспортират чрез жива тяга, но за работа разполагат със специална трансмисия, задвижвана от коне, от парен двигател, а по-късно се транспортират от трактор, който ги задвижва чрез дълъг ремък. Дотогава под „жътва“ се разбира само прибирането на житни култури.

Последната операция след жътвата е вършитбата. Посредством многократно отвяване на натрошените с диканя части от стеблата, класа и отделеното зърно, се почиства зърнената маса от примеси. Отначало това се е извършвало като материала се изсипва от високо във ветровито време. По-късно е измислена машина веялка с помощта на която зърното се е отделяло без да се налага да се чака вятър. През 1872 г. в Дебелец била изработена първата българска веялка от майстор х.Никола Самоук. През следващите години броят на веялките се увеличил значително. От началото на 20 век се използва и една друга сравнително проста машина – цилиндра, която се задвижва ръчно или с двигател. При т. нар. операция цилиндрене чрез вентилатор се отделят леките примеси, а след това зърнената маса се очиства от зърната на плевели и се сортира по големина от въртящ се цилиндричен барабан с различни перфорации.

Жътва в днешно време 
Днес цялата дейност се извършва от машини, наречени комбайни. Те извършват едновременно жънене и вършеене и почистване на зърното. С тях се прибират всички зърнени култури, затова под „жътва“ днес се разбира също така и прибирането на царевицата, слънчогледа и др.

Лингвистика и преносно значение 
 Правилата за правоговор позволяват употребата на двете форми на думата: „жътва“ и „жетва“, а също така „жътвар“ и „жетвар“, но – „жъна“, а не „жена“.
 Думата се използва и в преносно значение като „постигам“: „жъна победи“, „жъна успехи“ и др.

Галерия

Вижте също 
 Комбайн
 Диканя

Външни препратки 
 Жътва със сноповръзвачка с волски впряг

Земеделие
Изгрев (пояснение)

Изгрев може да се отнася за:

 Изгрев, кратък период между нощта и деня, през който скритото слънце се показва изцяло над хоризонта.

 Името Изгрев носят осем български села:
 село Изгрев, област Благоевград;
 село Изгрев, област Бургас;
 село Изгрев, област Варна;
 село Изгрев, област Плевен;
 село Изгрев, област Сливен;
 село Изгрев, област Смолян;
 село Изгрев, област Шумен;
 село Изгрев, област Ямбол.

 Изгрев може да се отнася още за:
 район Изгрев, един от 24-те района на София;
 квартал Изгрев на Бургас;
 квартал Изгрев на Варна;
 квартал Изгрев на Добрич;
 квартал Изгрев на Нови Искър.
 квартал Изгрев на Пловдив;
 квартал Изгрев на София.
Бенедикт I

Бенедикт I е римски папа от 2 юни 575 г. до 30 юли 579 г.

Сведенията за живота му са оскъдни.

Бенедикт I е избран за папа след смъртта на Йоан III, но встъпва в длъжност едва 11 месеца по-късно. По време на управлението му нашествията на лангобардите в Италия са последвани от години на глад и епидемии. Бенедикт I умира в Рим, докато градът е обсаден от лангобардите.

1: до 13 юли 574
2: от 26 ноември 579

Папи
Епископи от 6 век
Италиански папи
Починали през 579 година
Пиер дьо Ферма

Пиер дьо Ферма () е френски юрист в Парламента на Тулуза и математик с голям принос в развитието на съвременния математически анализ и теорията на числата. Роден е в Бомон дьо Ломан, Лангедок, Франция на 17 август 1601 г. Умира в Кастр, Лангедок, Франция на 12 януари 1665.

Ферма е предшественик на диференциалното смятане със своя метод за намиране на най-голяма и най-малка ордината на крива. Може би още по-важно, неговите блестящи изследвания в теорията на числата го издигат до основател на съвременната теория в тази област. Той има и значим принос към аналитичната геометрия и теорията на вероятностите.

Известен е в цял свят със своята Велика теорема (наричана още Последна теорема на Ферма), която остава векове с непотвърдено доказателство.

Ферма, Пиер дьо
Ферма, Пиер дьо
Ферма, Пиер дьо
Френски адвокати
Окситанци
Ферма (пояснение)

Ферма може да се отнася за:
 ферма – земеделско стопанство
 ферма (конструкция) – строителна конструкция
 Вятърна ферма – съоръжение за производство на електроенергия от вятъра

Личности 
 Пиер дьо Ферма (1601 – 1665) – френски математик

Вижте също 
 Ферми
 Фермата
Никълъс Кейдж

Никълъс Ким Копола (), известен като Никълъс Кейдж (Nicolas Cage), е американски актьор, режисьор и продуцент, носител на наградата Оскар за най-добра главна мъжка роля във филма Да напуснеш Лас Вегас (1995). По бащина линия той е племенник на световноизвестния режисьор Франсис Форд Копола и първи братовчед на сценаристката София Копола (също носителка на Оскар за сценария на филма Загубен в превода).

Биография 
Никълъс Кейдж е роден през 1964 година в Лонг Бийч, Калифорния. През 1976 родителите му се развеждат и той се мести с баща си в Бевърли Хилс.

За да изгради своя собствена кариера и да не разчита на името на чичо си, той променя фамилията си от Копола на Кейдж.

Има двама сина, Уестън Копола Кейдж (Weston Coppola Cage), роден на 26 декември, 1990 и Кал-Ел (Kal-El) роден на 3 октомври 2005. Бил е женен за Патриша Аркет, Лиса Мари Пресли и Алис Ким, бивша сервитьорка.

В Холивуд е известен със странностите си и необичайностите си.

Филмография

Източници

Външни препратки 

 
 
 
 Никълъс Кейдж в kinobg.org

Американски актьори и актриси
Носители на „Оскар“
Родени в Лонг Бийч
Носители на Златен глобус